techiaith/cofnodycynulliad_en-cy huggingface dataset:
English: Thank you very much. The final question from me is: before making regulations, the Secretary of State will, in a number of circumstances, have to seek the consent of the Welsh Ministers, so do Welsh Ministers intend, therefore, to seek the consent of the Assembly before granting their consent in these circumstances? How do the Welsh Ministers intend to achieve transparency, in addition to what you've already said? Will the Welsh Ministers formally notify the Assembly when consent has been given, as per the Standing Order 30C process, which is used fairly often?
Welsh: Diolch. Y cwestiwn olaf oddi wrthyf i ydy: cyn gwneud rheoliadau, bydd yn rhaid i'r Ysgrifennydd Gwladol, mewn nifer o amgylchiadau, ofyn am gydsyniad Gweinidogion Cymru, a ydy Gweinidogion Cymru yn bwriadu ceisio cydsyniad y Cynulliad cyn rhoi eu cydsyniad yn y fath ddigwyddiad? Sut y mae Gweinidogion Cymru yn bwriadu sicrhau tryloywder, ar ben beth rydych chi wedi ei ddweud eisoes? Ac a fydd Gweinidogion Cymru yn hysbysu'r Cynulliad yn ffurfiol pan fydd cydsyniad wedi'i roi, yn unol â phroses Rheol Sefydlog 30C, sy'n cael ei defnyddio yn weddol aml?
English: Thank you very much, Chair. The same sort of questions that I asked on the previous Bill, in a way, because here as well, there's a disparity between the provisions that the UK Government considers will require the Assembly's consent, and the provisions that the Welsh Government believe will require the Assembly's consent. The UK Government's explanatory memorandum for the Bill doesn't consider that clauses 27, 40, 41, 42, 46, and 47 to 54 will require the Assembly's consent. So, have you discussed this disparity with the UK Government, and what has been the outcome of any of these discussions?
Welsh: Diolch yn fawr, Gadeirydd. Yr un math o gwestiynau ag y gwnaethon ni ofyn ar y Bil blaenorol, mewn ffordd, achos yn y fan hyn hefyd, mae gwahaniaeth rhwng y darpariaethau mae Llywodraeth y Deyrnas Unedig o'r farn bod angen cydsyniad y Cynulliad ar eu cyfer, a'r darpariaethau mae Llywodraeth Cymru yn credu y mae angen cydsyniad y Cynulliad ar eu cyfer. Nid yw memorandwm esboniadol Llywodraeth y Deyrnas Unedig ar gyfer y Bil yn ystyried bod angen cydsyniad y Cynulliad ar gyfer cymalau 27, 40, 41, 42, 46, a 47 i 54. Ydych chi wedi trafod y gwahaniaeth hwn efo Llywodraeth y DU pan mae yna anghytuno ynglŷn ag a oes angen cydsyniad ai peidio, a beth fu canlyniad unrhyw drafodaethau?
English: Thank you very much for that. Now, paragraph 87 of the LCM refers to the bilateral agreement between the Welsh Government and the UK Government, which requires the UK Government to consult the devolved administrations before bringing forward regulations under the WTO provisions contained in the Bill. Can you confirm, therefore, that you have been given adequate assurances that the terms of the agreement made in relation to the previous agriculture Bill will be observed by the current UK Government?
Welsh: Diolch yn fawr am hynny. Nawr, mae paragraff 87 o'r memorandwm cydsyniad deddfwriaethol yn cyfeirio at y cytundeb dwyochrog rhwng Llywodraeth Cymru a Llywodraeth y Deyrnas Unedig sy'n ei gwneud yn ofynnol i Lywodraeth y Deyrnas Unedig ymgynghori efo'r gweinyddiaethau datganoledig eraill cyn cyflwyno rheoliadau o dan ddarpariaethau Sefydliad Masnach y Byd a geir yn y Bil. Allwch chi gadarnhau, felly, eich bod wedi cael sicrwydd digonol y bydd telerau'r cytundeb a wnaed mewn perthynas efo'r Bil amaethyddiaeth blaenorol yn cael eu dilyn gan Lywodraeth bresennol y Deyrnas Unedig?
English: Thank you very much. Will the timeline for the Bill's passage through Parliament allow sufficient time for the Assembly to be asked for its consent in relation to any amendments made?
Welsh: Diolch yn fawr. A fydd amserlen ar gyfer taith y Bil drwy'r Senedd yn caniatáu digon o amser i ofyn i'r Cynulliad am ei gydsyniad mewn perthynas efo gwelliannau i'r Bil?
English: Wonderful. I like answers like this. Why do you consider it's appropriate for the UK Parliament to scrutinise the proposed powers for Welsh Ministers in an important area of policy that has been devolved for over 20 years?
Welsh: Bendigedig. Dwi'n licio atebion fel hyn. Pam eich bod yn credu ei bod yn briodol i Senedd y Deyrnas unedig graffu ar y pwerau arfaethedig i Weinidogion Cymru mewn maes polisi pwysig sydd wedi'i ddatganoli ers dros 20 mlynedd?
English: Thank you for that. Moving on now to delegated powers and matters that are a bit more technical than what we've already mentioned. Could you outline the provision you'll seek to make in regulations, using the powers contained in the Bill? When do you envisage that such regulations would be made?
Welsh: Diolch am hynny. Symud ymlaen i bwerau dirprwyedig, rŵan, a materion ychydig bach yn fwy technegol na'r rheini rydym ni wedi'u crybwyll eisoes. Allech chi amlinellu'r ddarpariaeth y byddwch yn ceisio'i gwneud mewn rheoliadau, gan ddefnyddio'r pwerau sydd wedi'u cynnwys yn y Bil? Pryd yr ydych yn rhagweld y byddai rheoliadau o'r fath yn cael eu gosod?
English: On the back of that, therefore, how can it be said that the powers in the Bill are being sought for a purpose, when you do not know, at this stage, what the powers will ultimately be used for?
Welsh: Ar gefn hynny, allaf i ofyn: sut y gellir dweud y gofynnir am y pwerau yn y Bil am ddiben, pan nad ydych yn gwybod ar hyn o bryd ar gyfer beth y bydd y pwerau yn cael eu defnyddio yn y pen draw?
English: The Chair has already mentioned the sunset provisions, but a specific question on the sunset provision contained in clause 44 of the Bill, does it provide the Welsh Government with sufficient opportunity to make the necessary changes to the legislation that is to apply in Wales in the future? Why has the end of 2024 been chosen as an appropriate time for these powers to expire?
Welsh: Mae'r Cadeirydd eisoes wedi crybwyll darpariaethau machlud, ond yn benodol y cwestiwn ar y ddarpariaeth machlud sydd yng nghymal 44 o'r Bil, ydy e'n rhoi digon o gyfle i Lywodraeth Cymru wneud y newidiadau angenrheidiol i'r ddeddfwriaeth sydd i fod yn berthnasol yng Nghymru yn y dyfodol? Pam mai diwedd 2024 wedi'i ddewis fel amser priodol i'r pwerau hyn ddod i ben?
English: Llywydd, NHS organisations continue to recruit staff from within the UK and from overseas, with record levels of investment in health professional education and training. As a result, there are now more doctors, nurses and other healthcare professionals working in the NHS in Wales than at any previous time.
Welsh: Llywydd, mae sefydliadau'r GIG yn parhau i recriwtio staff o'r DU ac o dramor, gyda'r lefelau uchaf erioed o fuddsoddi mewn addysg a hyfforddiant i weithwyr iechyd proffesiynol. O ganlyniad, mae mwy o feddygon, nyrsys a gweithwyr gofal iechyd proffesiynol eraill yn gweithio yn y GIG yng Nghymru nawr nag ar unrhyw adeg o'r blaen.
English: Thank you, First Minister, for your answer. There are currently over 1,000 vacant A&E consultant posts across England and Wales. Now, this is a concern for all of us, of course, but particularly in my local health board area of Cwm Taf Morgannwg, where the ability to recruit consultants to the Royal Glamorgan Hospital - or inability, I should say - has left that A&E department under threat of reduced opening hours or even closure. That's of considerable concern to my constituents in normal times, but especially now during the coronavirus outbreak. What reassurance can you provide that the Welsh Government is doing all that it can to recruit A&E consultants in this very difficult and competitive jobs market?
Welsh: Diolch, Prif Weinidog, am eich ateb. Mae dros 1,000 o swyddi meddygon ymgynghorol damweiniau ac achosion brys gwag ledled Cymru a Lloegr ar hyn o bryd. Nawr, mae hyn yn bryder i bob un ohonom ni, wrth gwrs, ond yn enwedig yn ardal fy mwrdd iechyd lleol i sef Cwm Taf Morgannwg, lle mae'r gallu - neu'r anallu, ddylwn i ddweud - i recriwtio meddygon ymgynghorol i Ysbyty Brenhinol Morgannwg wedi gadael yr adran damweiniau ac achosion brys honno o dan fygythiad o oriau agor mwy cyfyngedig neu hyd yn oed o gau. Mae hynny'n peri cryn bryder i'm hetholwyr i mewn cyfnod normal, ond yn enwedig yn awr yn ystod yr argyfwng coronafeirws. Pa sicrwydd allwch chi ei roi bod Llywodraeth Cymru yn gwneud popeth o fewn ei gallu i recriwtio meddygon ymgynghorol damweiniau ac achosion brys yn y farchnad swyddi hynod anodd a chystadleuol hon?
English: Well, Llywydd, the Member is absolutely right to say that the recruitment of A&E consultants is competitive right across the United Kingdom, and there are vacancies in every one of the four home nations. Nonetheless, the number of A&E consultants working in the Welsh NHS has more than doubled over the last decade, and that suggests that despite the very real challenges, there has been some success in the recruitment efforts of individual health boards, and in the efforts that are being made to grow our own pipeline of doctors coming through the system who will be the consultants of the future. My colleague, Vaughan Gething, has decided that the 'Train. Work. Live' campaign, which has been very successful in recruitment to the Welsh NHS, will have a particular focus on the recruitment of emergency medicine staff over the year ahead, and that will reinforce the efforts that health boards themselves are making to recruit to vacancies.
Welsh: Wel, Llywydd, mae'r Aelod yn llygad ei lle wrth ddweud bod recriwtio meddygon ymgynghorol damweiniau ac achosion brys yn gystadleuol ar draws y Deyrnas Unedig, a bod swyddi gwag ym mhob un o'r pedair gwlad gartref. Er hynny, mae nifer y meddygon ymgynghorol damweiniau ac achosion brys sy'n gweithio yn y GIG yng Nghymru wedi mwy na dyblu dros y degawd diwethaf, ac mae hynny'n awgrymu, er gwaethaf yr heriau gwirioneddol iawn, y bu rhywfaint o lwyddiant o ran ymdrechion recriwtio byrddau iechyd unigol, ac o ran yr ymdrechion sy'n cael eu gwneud i dyfu ein llif ein hunain o feddygon sy'n dod drwy'r system a fydd yn feddygon ymgynghorol y dyfodol. Mae fy nghyd-Weinidog, Vaughan Gething, wedi penderfynu y bydd gan yr ymgyrch 'Hyfforddi. Gweithio. Byw', sydd wedi bod yn llwyddiannus iawn o ran recriwtio i GIG Cymru, bwyslais penodol ar recriwtio staff meddygaeth frys yn ystod y flwyddyn i ddod, a bydd hynny'n atgyfnerthu'r ymdrechion y mae'r byrddau iechyd eu hunain yn eu gwneud i recriwtio i swyddi gwag.
English: I'd like to just take a tiny liberty with this question, if I may, First Minister, and start off by extending my heartfelt thanks, and I'm sure the thanks of all of us, to our NHS and social care staff, who know that they're about to face the battle of their lives on our behalf, and they are doing so. And I am very grateful for all that they have done and will do. And, again, a slight liberty with the word 'recruitment' because, of course, I'd like to talk about the staff and the help that we need now facing the coronavirus. And I just wondered if you could tell us whether - . We've made much about perhaps recruiting or re-recruiting back into the workforce people who've just left us, just retired, and I wondered if you might be able to give us any update on whether you've had thoughts about approaching final-year medical students, final-year nursing students, and obviously their representative bodies, because these people will be very au fait with current policy and they'll certainly be very, very adept at doing ventilators, respiratory work and all the rest of it, and seeing if, perhaps, with their goodwill, and obviously, the right conditions, we might be able to recruit them into helping to supplement our current workforce.
Welsh: Hoffwn fod ychydig bach yn hy gyda'r cwestiwn hwn, os caf, Prif Weinidog, a dechrau drwy ddiolch o galon, a diolch dros bob un ohonom ni rwy'n siŵr, i'n staff GIG a gofal cymdeithasol, sy'n gwybod eu bod nhw ar fin wynebu brwydr eu bywydau ar ein rhan , ac maen nhw'n gwneud hynny. Ac rwy'n ddiolchgar iawn am bopeth y maen nhw wedi ei wneud ac y byddan nhw yn ei wneud. Ac, unwaith eto, rwyf yn bod braidd yn hy gyda'r gair 'recriwtio' oherwydd, wrth gwrs, hoffwn siarad am y staff a'r cymorth sydd eu hangen arnom ni nawr wrth i ni wynebu'r coronafeirws. Ac roeddwn i'n meddwl tybed a allech chi ddweud wrthym ni a yw - . Rydym ni wedi sôn llawer, efallai, am recriwtio neu ail-recriwtio yn ôl i'r gweithlu pobl sydd newydd ein gadael ni, newydd ymddeol, ac roeddwn i'n meddwl tybed a allech chi roi unrhyw ddiweddariad i ni ynghylch pa un a ydych chi wedi cael syniadau am gysylltu â myfyrwyr meddygol blwyddyn olaf, myfyrwyr nyrsio blwyddyn olaf, ac yn amlwg y cyrff sy'n eu cynrychioli, oherwydd bydd y bobl hyn yn gyfarwydd iawn â'r polisi cyfredol a byddan nhw'n sicr yn fedrus dros ben o ran awyryddion, gwaith anadlu a'r gweddill i gyd, a gweld os, efallai, gyda'u hewyllys da, ac yn amlwg, yr amodau cywir, a allem ni eu recriwtio nhw, efallai, i helpu i ategu ein gweithlu presennol.
English: I thank Angela Burns for both the points she's made. She's absolutely right that staff in our health and social care sectors know that they face an enormous challenge over the weeks ahead. One of the reasons why we announced on Friday of last week that we were going to remove some of the obligations on general practitioners to carry out routine screening and monitoring appointments, to reduce the number of routine appointments in out-patients, as well as freeing up capacity to see other patients with more urgent needs - . Those actions were also designed to free up the time of clinicians who will need retraining in the workplace to be able to deal with the urgent problems they will now face. As far as final-year students in medicine and in nursing are concerned, we are engaged with our UK colleagues on that agenda. It's one of those things where I think, if at all possible, we should move together on it, because there will be royal college considerations, there will be licensing considerations. And we need to make sure that those relatively technical but quite important if you're a practicing clinician to know that you're protected in the decisions you make - that we resolve those problems on a UK basis, to make the very most of, as Angela Burns has said, people who are just completing their training, and very well equipped, in the right circumstances, to step in and assist.
Welsh: Diolchaf i Angela Burns am y ddau bwynt y mae hi wedi eu gwneud. Mae hi yn llygad ei lle bod staff yn ein sectorau iechyd a gofal cymdeithasol yn gwybod eu bod nhw'n wynebu her enfawr yn ystod yr wythnosau i ddod. Un o'r rhesymau pam y gwnaethom ni gyhoeddi ddydd Gwener yr wythnos diwethaf ein bod ni'n mynd i gael gwared ar rai o'r rhwymedigaethau ar feddygon teulu i gynnal apwyntiadau sgrinio a monitro rheolaidd, i leihau nifer yr apwyntiadau rheolaidd ymhlith cleifion allanol, yn ogystal â rhyddhau capasiti i weld cleifion eraill ag anghenion mwy brys - . Cynlluniwyd y camau hynny hefyd i ryddhau amser y clinigwyr y bydd angen eu hailhyfforddi yn y gweithle i allu ymdrin â'r problemau brys y byddan nhw'n eu hwynebu nawr. Cyn belled ag y mae myfyrwyr meddygaeth a nyrsio blwyddyn olaf yn y cwestiwn, rydym ni'n ymgysylltu â'n cydweithwyr ar lefel y DU ar yr agenda honno. Mae'n un o'r pethau hynny lle'r wyf i'n credu, os oes modd o gwbl, y dylem ni gymryd camau arno gyda'n gilydd, gan y bydd ystyriaethau coleg brenhinol, bydd ystyriaethau trwyddedu. Ac mae angen i ni wneud yn siŵr bod y pethau gweddol dechnegol ond eithaf pwysig hynny, os ydych chi'n glinigydd sy'n ymarfer, yn bethau yr ydych chi'n eu gwybod er mwyn sicrhau eich bod chi wedi eich diogelu yn y penderfyniadau yr ydych chi'n eu gwneud - ein bod ni'n datrys y problemau hynny ar sail y DU, er mwyn cael y mwyaf, fel y dywedodd Angela Burns, o bobl sydd ar fin cwblhau eu hyfforddiant, ac sydd â sgiliau da iawn, o dan yr amgylchiadau iawn, i gamu i mewn a chynorthwyo.
English: I thank the Member for that question, Llywydd. The Welsh Government's strategy for economic development in the Heads of the Valleys focuses on investment in places, people and in infrastructure. In that way, we support new jobs in industries of the future, in which improved productivity feeds prosperity in that part of Wales.
Welsh: Diolchaf i'r Aelod am y cwestiwn yna, Llywydd. Mae strategaeth Llywodraeth Cymru ar gyfer datblygu economaidd ym Mlaenau'r Cymoedd yn canolbwyntio ar fuddsoddi mewn lleoedd, pobl ac mewn seilwaith. Yn y modd hwnnw, rydym ni'n cefnogi swyddi newydd yn niwydiannau'r dyfodol, lle mae gwell cynhyrchiant yn bwydo ffyniant yn y rhan honno o Gymru.
English: I recognise, First Minister, that the work of the Welsh Government is currently focused on the coronavirus, and the impact that's having on people across the whole of the country. And I think many people are grateful to you for your leadership in addressing these matters. But in terms of the wider economic issues, I had an excellent meeting last week with the Minister for Economy, Transport and North Wales, where we discussed the opportunities that are there across the whole of the Heads of the Valleys, and where we're able to target investment in ensuring that we have the economic infrastructure to sustain employment and industrial activity into the future. Clearly, all our minds are on other matters at the moment, but could you, First Minister, outline your vision for how we can ensure that, when we're getting the country back on its feet again, after this crisis, we will continue to invest in areas such as the Heads of the Valleys, and that that investment will continue post the crisis that we're currently facing?
Welsh: Rwy'n cydnabod, Prif Weinidog, bod gwaith Llywodraeth Cymru yn canolbwyntio ar y coronafeirws ar hyn o bryd, a'r effaith y mae hwnnw'n ei chael ar bobl ar draws y wlad i gyd. Ac rwy'n credu bod llawer o bobl yn ddiolchgar i chi am eich arweinyddiaeth wrth fynd i'r afael â'r materion hyn. Ond o ran y materion economaidd ehangach, cefais gyfarfod gwych yr wythnos diwethaf gyda Gweinidog yr Economi, Trafnidiaeth a Gogledd Cymru, pryd y gwnaethom ni drafod y cyfleoedd sydd yno ar draws Flaenau'r Cymoedd i gyd, a lle y gallwn ni dargedu buddsoddiad i sicrhau bod gennym ni'r seilwaith economaidd i gynnal cyflogaeth a gweithgarwch diwydiannol yn y dyfodol. Yn amlwg, mae meddyliau pob un ohonom ni ar faterion eraill ar hyn o bryd, ond a allech chi, Prif Weinidog, amlinellu eich gweledigaeth ar gyfer sut y gallwn ni sicrhau, pan fyddwn ni'n cael y wlad yn ôl ar ei thraed eto, ar ôl yr argyfwng hwn, y byddwn ni'n parhau i fuddsoddi mewn ardaloedd fel Blaenau'r Cymoedd, ac y bydd y buddsoddiad hwnnw'n parhau ar ôl yr argyfwng yr ydym ni'n ei wynebu ar hyn o bryd?
English: Under the current circumstances, it's right and proper that the Government's efforts are focused solely on the coronavirus, and the support that can be given, both in the health field, but in the economy as well. Meeting businesses in my own region yesterday, along with the constituency Member for the Vale of Glamorgan, information obviously is the gold dust that those businesses are crying out for. And I welcome the support that the Minister has put on the table around business rates today, but the caveat around that support was that more information will be coming, how it will be delivered into businesses. Can you give us a timeline when that support might be made available to businesses, and the mechanism it will be delivered in? Because, as I said, this isn't a criticism; this is a plea from the meeting that we held yesterday that the gold dust that businesses require at the moment to make informed choices about the employment status of employees and the direction of their businesses, is how that support and when that support will be available.
Welsh: O dan yr amgylchiadau presennol, mae'n iawn ac yn briodol bod ymdrechion y Llywodraeth yn canolbwyntio'n llwyr ar y coronafeirws, a'r cymorth y gellir ei roi, ym maes iechyd, ond yn yr economi hefyd. O gyfarfod â busnesau yn fy rhanbarth fy hun ddoe, ynghyd â'r Aelod etholaeth dros Fro Morgannwg, mae'n amlwg mai gwybodaeth yw'r llwch aur y mae'r busnesau hynny'n ei grefu. Ac rwy'n croesawu'r cymorth y mae'r Gweinidog wedi ei gyflwyno ynghylch ardrethi busnes heddiw, ond y cafeat yn gysylltiedig â'r cymorth hwnnw oedd y bydd mwy o wybodaeth yn dod, sut y bydd yn cael ei roi i fusnesau. A allwch chi roi llinell amser i ni o ran pryd y gallai'r cymorth hwnnw fod ar gael i fusnesau, a'r dull a fydd yn cael ei ddefnyddio i'w ddarparu? Oherwydd, fel y dywedais, nid yw hon yn feirniadaeth; apêl yw hon o'r cyfarfod a gynhaliwyd gennym ni ddoe mai'r llwch aur sydd ei angen ar fusnesau ar hyn o bryd i wneud dewisiadau cytbwys am statws cyflogaeth gweithwyr a chyfeiriad eu busnesau, yw sut y bydd cymorth hwnnw ar gael a phryd.
English: Diolch yn fawr iawn. Can I place on record Plaid Cymru's gratitude to front-line workers in the health and care sector and elsewhere for their work at this challenging time? Can I also thank those who are working within their communities, setting up community groups and helping some of the most vulnerable people loving among us? They should be supported in that work.
Welsh: Diolch yn fawr iawn. A gaf i gofnodi diolchgarwch Plaid Cymru i weithwyr rheng flaen yn y sector iechyd a gofal ac mewn mannau eraill am eu gwaith yn ystod y cyfnod anodd hwn? A gaf i hefyd ddiolch i'r rhai sy'n gweithio yn eu cymunedau, gan sefydlu grwpiau cymunedol a helpu rhai o'r bobl fwyaf agored i niwed yn ein plith? Dylid eu cynorthwyo yn y gwaith hwnnw.
English: Thank you, all. First Minister, Plaid Cymru supports the strengthened guidelines that were announced yesterday. We'd called for firmer measures; we'll work with you at these unprecedented times. But it is, of course, important that we continue to scrutinise the Welsh Government's approach. In that spirit, can you give clear guidance, firstly, on testing policy? Will you commit to follow the World Health's Organization's guidance on the importance of testing more in order to break the chains of infection, which it refers to as 'the backbone of the response'? And can you give concrete assurances to increase testing capacity with real urgency to ensure that key workers, in particular health and care workers, but also others offering vital public services, are able to avoid having to take time off work unnecessarily?
Welsh: Diolch i bob un ohonoch. Prif Weinidog, mae Plaid Cymru yn cefnogi'r canllawiau cryfach a gyhoeddwyd ddoe. Roeddem ni wedi galw am fesurau cadarnach; byddwn yn gweithio gyda chi yn y cyfnod digynsail hwn. Ond mae'n bwysig, wrth gwrs, ein bod ni'n parhau i graffu ar ddull gweithredu Llywodraeth Cymru. Yn yr ysbryd hwnnw, a allwch chi roi arweiniad eglur, yn gyntaf, ar bolisi profi? A wnewch chi ymrwymo i ddilyn canllawiau Sefydliad Iechyd y Byd ar bwysigrwydd profi mwy er mwyn torri cadwyni haint, y mae'n cyfeirio ato fel 'asgwrn cefn yr ymateb'? Ac a allwch chi roi sicrwydd pendant i gynyddu'r gallu i gynnal profion, a hynny ar fyrder gwirioneddol, i sicrhau bod gweithwyr allweddol, yn enwedig gweithwyr iechyd a gofal, ond hefyd eraill sy'n cynnig gwasanaethau cyhoeddus hanfodol, yn gallu osgoi gorfod cymryd amser i ffwrdd o'r gwaith yn ddiangen?